ວັນທີ 31 ຕຸລາ 2021, ວັກຊີນປ້ອງກັນພະຍາດໂຄວິດ-19 Astra Zeneca/Oxford ຊຸດໃໝ່ ຈໍານວນ 523,200 ໂດສ ໂດຍຜ່ານ ໂຄງການ COVAX Facility ໄດ້ມາເຖິງສະໜາມ ສາກົນວັດໄຕ ນະຄອນຫລວງວຽງຈັນ
ໂດຍການຮ່ວມມືກັນລະຫວ່າງອົງການພັນທະມິດຮ່ວມມືດ້ານນະວັດຕະກຳເພື່ອຮັບມືກັບ ພະຍາດລະບາດ (CEPI), Gavi ຊຶ່ງເປັນພັນທະມິດວັກຊີນ ແລະ ອົງການອະນາໄມ ໂລກ (WHO),
ໂດຍມີອົງການຢູນິເຊັບເປັນຄູ່ຮ່ວມງານສຳຄັນໃນການຈັດສົ່ງ. ໂດຍມີ ທ່ານບຸນແຝງ ພູມມະໄລສິດ ຮອງລັດຖະມົນຕີກະຊວງສາທາລະນະສຸກ ພ້ອມ ດ້ວຍຜູ້ຕາງໜ້າອົງການອະນາໄມໂລກ, ອົງການຍູນິເຊບ ແລະພາກສ່ວນກ່ຽວຂ້ອງ ອອກຕ້ອນຮັບທີ່ສະໜາມບິນສາກົນວັດໄຕ.
ການສົ່ງມອບວັກຊີນຄັ້ງນີ້ແມ່ນສ່ວນໜຶ່ງຂອງຄວາມພະຍາຍາມຢ່າງຕໍ່ເນື່ອງຂອງ COVAX Facility ເພື່ອຮັບປະກັນການເຂົ້າເຖິງວັກຊີນປ້ອງກັນພະຍາດໂຄວິດ-19 ຢ່າງເທົ່າທຽມກັນໃນທົ່ວໂລກ